Tolong jelaskan mengenai Geografi dari Perak Darul Ridzuan dalam bahasa melayu

Untuk rencana lanjutan, lihat Geografi Perak

Negeri Perak merupakan sebuah negeri di utara Malaysia bersempadan dengan negeri Kelantan di timur, Pahang di tenggara, Selangor di selatan, Kedah dan Pulau Pinang di barat laut serta negara Thailand (wilayah Yala dan Narathiwat) di utara. Perak juga merupakan negeri keempat terbesar di Malaysia dengan keluasan 20,976 kilometer persegi iaitu merangkumi 6.4 peratus dari keluasan Malaysia.

Gunung Korbu yang terletak di Banjaran Titiwangsa merupakan gunung tertinggi di Perak dengan ketinggian 2,183 meter. Di bahagian timur negeri terbentangnya banjaran Titiwangsa yang terletaknya beberapa gunung tertinggi di Perak seperti Gunung Korbu, Gunung Yong Belar dan Gunung Gayong. Di bahagian utara negeri terbentangnya Banjaran Bintang yang menganjur dari selatan Thailand ke Beruas. Di bahagian tengah negeri terbentang sebuah banjaran kecil iaitu Banjaran Keledang yang menganjur dari Sungai Siput ke Belanja.

Sungai Perak merupakan sungai terpanjang di negeri ini. Dianggarkan terdapat sebanyak 1,658 batang sungai dan 52 buah pulau di seluruh negeri Perak.